
21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2873 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

2 

Τροποποίηση της υπ' αριθμ. ΔΙΠΑΑΔ/Φ.ΕΠ.12/ 
100/οικ. 18686/08-07-2016 απόφασης του Ανα¬ 
πληρωτή Υπουργού Εσωτερικών και Διοικητικής 
Ανασυγκρότησης με θέμα: «Καθορισμός της δι¬ 
αδικασίας διορισμού διακριθέντων αθλητών σε 
κενές οργανικές θέσεις σε υπηρεσίες και φορείς 
του δημοσίου.» (ΦΕΚ 2198/Β/15.07.2016, ΑΔΑ: 
7Ι7Ξ465ΦΟΕ-Α5Λ). 

3 

Τ ροποποίησητηςαριθ.3514.1/01/2014/24-02-2014 
υπουργικής απόφασης «Καθορισμός προϋποθέ¬ 
σεων εκ νέου απογραφής διαγραφέντων ναυτι¬ 
κών» (Β'562/6-3-2014). 

4 

Τροποποίηση της υπ' αριθμ. 14708/17-8-2007 
(1616 Β') απόφασης Υπουργού Ανάπτυξης «όροι, 
προϋποθέσεις και διαδικασία υλοποίησης υπο¬ 
χρεωτικής εκπαίδευσης και κατάρτισης προσωπι¬ 
κού των επιχειρήσεων τροφίμων και των Ελεγκτι¬ 
κών Αρχών και Φορέων του Επίσημου Ελέγχου 
Τροφίμων». 

5 

Δασική αστυνομική ρυθμιστική διάταξη δευτε- 
ρευουσών καρπώσεων (Δ.Α.Δ.) στην περιοχή αρ¬ 
μοδιότητας Δ/νσης Δασών Δωδεκανήσου. 

6 

Τροποποίηση του Οργανισμού Εσωτερικής Υπη¬ 
ρεσίας Δήμου Σκύρου Ν. Εύβοιας. 


ΑΠΟΦΑΣΕΙΣ 

Αριθμ. 128405/Ν1 (1) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (ΦΕΚ 244 τ Α'). 

2. Τις διατάξεις της υποπαρ. Θ3 της παρ. Θ του άρθρου 


πρώτου του ν. 4093/2012 (ΦΕΚ 222/τ.Α'/12-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του ν. 4111/2013 (ΦΕΚ 18/ 
τ.Α'/25-01 -2013) «Συνταξιοδοτικές ρυθμίσεις... και άλλες 
επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του ν. 4152/2013 (ΦΕΚ 
107/τ.Α'/9-5-2013) «Επείγοντα μέτρα εφαρμογής ... και 
4127/2013», του άρθρου 33 του ν. 4186/2013 (ΦΕΚ 193/ 
τ.Α'/17-9-2013) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις», της παρ. 3 του άρθρου 
έκτου του ν. 4218/2013 (ΦΕΚ 268/τ.Α'/10-12-2013) «Κύ¬ 
ρωση της Πράξης Νομοθετικού Περιεχομένου.,.και άλλες 
διατάξεις», του άρθρου 11 τουν. 4229/2014 (ΦΕΚ 8/τ.Α7 
10-01 -2014) «Άδεια εγκατάστασης και λειτουργίας χώρου 
παραστάσεων... και άλλες διατάξεις» και του άρθρου 48 
του ν. 4264/2014 (ΦΕΚ 118/τ.Α715-05-2014) «Άσκηση 
εμπορικών δραστηριοτήτων και άλλες διατάξεις». 

3. Τη με αριθμ. πρωτ. 10135/18-11-2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του πρώτου άρθρου του 
ν.4093/2012» (Β'3057), όπως τροποποιήθηκε και ισχύει 
με την αρ. 34566/ΙΑ/12-03-2013 υπουργική απόφαση 
(ΦΕΚ 756 τΑ'). 

4. Τη με αριθ. πρωτ. 151678/ΙΑ/3-12-2012 υπουργική 
απόφαση «Καθορισμός απαιτούμενων δικαιολογητικών 
.. ΝΠΔΔ» (Β'3324) όπως τροποποιήθηκε και ισχύει με την 
αριθ. πρωτ. 84151 /ΙΑ/20-06-2013 υπουργική απόφαση 
(ΦΕΚ 1584 τ Β'). 

5. Τη με αριθμ. πρωτ. Φ.2.ΓΑ/125643/Δ5/10-9-2013 
υπουργική απόφαση χορήγησης άδειας Ιδιωτικού Σχο¬ 
λείου Πρωτοβάθμιας Εκπαίδευσης - Νηπιαγωγείου στην 
εταιρεία «ΘΕΟΔΩΡΟΣ Δ. ΚΟΥΦΟΠΟΥΛΟΣ ΚΑΙ ΣΙΑ Ο.Ε.». 

6. Το με αριθμ. πρωτ. ΥΠΠΕΘ 63582/Δ1/12 -04 -2017 
αίτημα των ενδιαφερομένων. 

7. Τη με αριθμ. πρωτ. ΔΑ/32547/30-06-2017 απόφαση 
διατύπωσης θετικής γνώμης του Δ.Σ. του ΕΟΠΠΕΠ. 

8. Το υπ'αριθμ. 125 π.δ. (ΦΕΚ 210/τ. Α /5-11 -2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 



















30094 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2873/21.08.2017 


Τροποποιούμε την με αριθμ. Φ.2.ΓΑ/125643/Δ5/ 
10-9-2013 (ΦΕΚ191 /Β731 -01-2014) άδεια ίδρυσης Ιδι¬ 
ωτικού Νηπιαγωγείου, ως προς τις αίθουσες διδασκαλίας 
και το διακριτικό τίτλο ως ακολούθως: 

Από το σχολικό έτος 2017 - 2018, χορηγούμε στην 
εταιρεία «ΘΕΟΔΩΡΟΣ Δ. ΚΟΥΦΟΠΟΥΛΟΣ ΚΑΙ ΣΙΑ Ο.Ε.» 
άδεια ιδιωτικού Σχολείου Πρωτοβάθμιας Εκπαίδευσης - 
Νηπιαγωγείου για δύο ( 2 ) αίθουσες διδασκαλίας στο 
ισόγειο, δυναμικότητας είκοσι οκτώ (28) νηπίων έκαστη. 

Ο διακριτικός τίτλος ίδρυσης και λειτουργίας είναι 
«Ιδιωτικό Νηπιαγωγείο -"ΧΑΪΝΤΓ'- Πρότυπος Παιδικός 
Σταθμός - Νηπιαγωγείο». 

Το Νηπιαγωγείο θα λειτουργήσει επί της οδού Χαρ. 
Τρικούπη 32 στη Γλυφάδα, με νόμιμο εκπρόσωπο στο 
Υπουργείο Παιδείας, Έρευνας και θρησκευμάτων τον 
Κουφόπουλο Θεόδωρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Ιουλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΔΙΠΑΑΔ/Φ.ΕΠ.1 2/111 /οικ.25209 (2) 

Τροποποίηση της υπ' αριθμ. ΔΙΠΑΑΔ/ Φ.ΕΠ.12/ 
100/οικ. 18686/08-07-2016 απόφασης του Ανα¬ 
πληρωτή Υπουργού Εσωτερικών και Διοικητικής 
Ανασυγκρότησης με θέμα: «Καθορισμός της δι¬ 
αδικασίας διορισμού διακριθέντων αθλητών σε 
κενές οργανικές θέσεις σε υπηρεσίες και φορείς 
του δημοσίου.» (ΦΕΚ 2198/Β/15.07.2016, ΑΔΑ: 
7Ι7Ξ465ΦΘΕ-Α5Λ). 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1) Τις διατάξεις του άρθρου 28 του ν.4210/2013 «Ρυθ¬ 
μίσεις Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης και άλλες διατάξεις» (ΦΕΚ 
254/Α72013). 

2) Τις διατάξεις της παρ. 8 του άρθρου 34 του 
ν.2725/1999 «Ερασιτεχνικός και επαγγελματικός αθλητι¬ 
σμός και άλλες διατάξεις (ΦΕΚ 121 /Α'/1999), όπως ισχύει. 

3) Τις διατάξεις της αριθ. 24344/9-6-2009 απόφασης 
των Υπουργών Εσωτερικών και Πολιτισμού «Καθορισμός 
όρων διορισμού διακριθέντων αθλητών» (ΦΕΚ 1182/ 
Β717-6-2009). 

4) Τις διατάξεις του άρθρου 10 και του άρθρου 11 παρ. 5 
εδάφιο δεύτερο του ν.3833/2010 «Προστασία της εθνι¬ 
κής οικονομίας - Επείγοντα μέτρα για την αντιμετώπι¬ 
ση της δημοσιονομική κρίσης» (ΦΕΚ 40/Α715-3-2010), 
όπως ισχύει. 

5) Το π.δ. 123/04-11-2016 (ΦΕΚ 208/Α72016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 


Πολιτικής, Τηλεπικοινωνιών και Ενημέρωσης, Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας Ανάπτυξης και Τουρισμού και Υποδομών, 
Μεταφορών και Δικτύων», 

6) Το π.δ. 125/05-11-2016 (ΦΕΚ 210/Α705-11-2016) 
«Διορισμός Υπουργών, Αναπληρωτών Υπουργών και 
Υφυπουργών. 

7) Την υπ' αριθμ. ΔΙΠΑΑΔ/ Φ.ΕΠ.12/100/οικ. 18686/ 
08-07-2016 υπουργική απόφαση του Αναπληρωτή 
Υπουργού Εσωτερικών και Διοικητικής Ανασυγκρότησης 
με θέμα: «Καθορισμός της διαδικασίας διορισμού διακρι- 
θέντων αθλητών σε κενές οργανικές θέσεις σε υπηρεσίες 
και φορείς του δημοσίου.» (ΦΕΚ 2198/Β/15.07.2016, ΑΔΑ: 
7Ι7Ξ465ΦΟΕ-Α5Λ). 

8) Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ι.Το άρθρο 2 αντικαθίσταται ως εξής: 

«Άρθρο 2 

1. Το Υπουργείο Διοικητικής Ανασυγκρότησης, στο 
πλαίσιο των δημοσιονομικών δυνατοτήτων και των 
υπηρεσιακών αναγκών, ενημερώνει εγγράφως τη Γενική 
Γραμματεία Αθλητισμού για την έναρξη της διαδικασίας 
διορισμού των διακριθέντων αθλητών που δεν έχουν ως 
τώρα διατεθεί για διορισμό σύμφωνα με τις κείμενες δια¬ 
τάξεις. Η διαδικασία διορισμού, όπως αυτή περιγράφεται 
στα επόμενα άρθρα, θα γίνεται σταδιακά, με τη χρονο¬ 
λογική σειρά κατά την οποία έχουν υποβληθεί αιτήσεις 
διορισμού από τους διακριθέντες αθλητές. 

2. Η Γενική Γραμματεία Αθλητισμού στη συνέχεια, ενη¬ 
μερώνει εγγράφως τους διακριθέντες αθλητές για τους 
οποίους εκκινείται η διαδικασία, να υποβάλλουν αίτηση 
ή υπεύθυνη δήλωση, εντός αποκλειστικής προθεσμίας 
δέκα (10) εργάσιμων ημερών από την ενημέρωσή τους, 
στην οποία θα δηλώνουν τα προσόντα που κατέχουν 
καθώς και το νομό στον οποίο επιθυμούν να διοριστούν. 
Η αίτηση ή υπεύθυνη δήλωση κατατίθεται στη Γενική 
Γραμματεία Αθλητισμού είτε αυτοπροσώπως είτε με πρό¬ 
σωπο εξουσιοδοτημένο από αυτούς με γραπτή εξου¬ 
σιοδότηση, θεωρημένη για το γνήσιο της υπογραφής 
από δημόσια αρχή ή ΚΕΠ. Επίσης, η αίτηση μπορεί να 
αποστέλλεται ταχυδρομικώς με συστημένη επιστολή, 
οπότε το εμπρόθεσμο κρίνεται από την ημερομηνία πα¬ 
ράδοσής της στο ταχυδρομείο. 

3. Μετά την υποβολή των ανωτέρω αιτήσεων ή υπεύ¬ 
θυνων δηλώσεων από όλους τους διακριθέντες αθλητές 
για τους οποίους διενεργείται κάθε φορά η διαδικασία 
διορισμού, σύμφωνα με την παράγραφο 1, η Γενική 
Γραμματεία Αθλητισμού αποστέλλει εντός τριάντα (30) 
ημερών στην Δ/νση Προγραμματισμού και Ανάπτυξης 
Ανθρώπινου Δυναμικού του Υπουργείου Διοικητικής 
Ανασυγκρότησης πίνακες με τα εξής στοιχεία: 

α) Τα ονοματεπώνυμα των υποψηφίων για διορισμό 
αθλητών, με αλφαβητική σειρά και κατά σειρά προτε¬ 
ραιότητας, όπως προκύπτει από τη βεβαίωση εγγραφής 
στον ειδικό πίνακα της Γενικής Γραμματείας Αθλητισμού. 

β) Τους νομούς στους οποίους επιθυμούν να διορι- 
σθούν. 

γ) Τον κλάδο ή την ειδικότητα της θέσης, στην οποία 
κάθε υποψήφιος επιθυμεί να διοριστεί σύμφωνα με τα 
τυπικά του προσόντα. 

4. Για κάθε κατηγορία υποψηφίων Πανεπιστημιακής 
Εκπαίδευσης (ΠΕ),Τεχνολογικής Εκπαίδευσης (ΤΕ), Δευ¬ 
τεροβάθμιας Εκπαίδευσης (ΔΕ) και Υποχρεωτικής Εκπαί¬ 
δευσης (ΥΕ) συντάσσεται και αποστέλλεται διακριτός 
πίνακας. 

5. Η Διεύθυνση Προγραμματισμού και Ανάπτυξης Αν¬ 
θρώπινου Δυναμικού του Υπουργείου Εσωτερικών και 
Διοικητικής Ανασυγκρότησης, εντός τριάντα (30) ημε¬ 
ρών από την παραλαβή όλων των ανωτέρω πινάκων, 
αποστέλλει σχετικό ερώτημα για την εξεύρεση κενών 
οργανικών θέσεων προς τοποθέτηση των διακριθέντων 
αθλητών, σε υπηρεσίες και φορείς του δημοσίου στους 
νομούς που επιθυμούν να τοποθετηθούν, ανάλογα με τα 
τυπικά τους προσόντα και σύμφωνα με τα οριζόμενα στις 
διατάξεις του π.δ. 50/2001, όπως ισχύει και στις οικείες 
οργανικές διατάξεις. 

6. Στη συνέχεια, καταρτίζεται πίνακας με τις κενές 
οργανικές θέσεις, ανά κατηγορία κλάδο ή ειδικότητα, 
των φορέων και υπηρεσιών του δημοσίου, κατά νομό, ο 
οποίος διαβιβάζεται στη Γενική Γραμματεία Αθλητισμού 
προκειμένου να γνωστοποιηθεί στους ενδιαφερομένους 
και να υποβάλλουν αίτηση στην οποία αναγράφουν 
μέχρι τρεις (3) θέσεις προτίμησης για διορισμό. Αίτηση 
για προτίμηση θέσης διορισμού σε νομό διαφορετικό 
από αυτόν που δηλώθηκε με την προβλεπόμενη στην 
παρ. 1 του παρόντος άρθρου αίτηση ή υπεύθυνη δήλω¬ 
ση γίνεται δεκτή μόνο σε περίπτωση μη ύπαρξης κενών 
οργανικών θέσεων ανάλογων των τυπικών προσόντων 
στο νομό αυτό. 

7. Η Γενική Γραμματεία Αθλητισμού διαβιβάζει τον 
παραπάνω πίνακα, εντός δέκα (10) ημερών από την 
συμπλήρωσή του με τις προτιμήσεις όλων των ενδι¬ 
αφερομένων, στην Διεύθυνση Προγραμματισμού και 
Ανάπτυξης Ανθρώπινου Δυναμικού του Υπουργείου 
Διοικητικής Ανασυγκρότησης, η οποία επεξεργάζεται 
τις προτιμήσεις και καταρτίζει τον τελικό πίνακα τοπο¬ 
θέτησης των διακριθέντων αθλητών, κατά κατηγορία και 
κλάδο (ή ειδικότητα). 

8. Σε περίπτωση υποβολής περισσοτέρων αιτήσεων 
για την ίδια θέση, η επιλογή του διακριθέντος αθλητή 
για τοποθέτηση στη θέση αυτή γίνεται σύμφωνα με τη 
σειρά προτεραιότητας των διακρίσεων της βεβαίωσης 
εγγραφής στον ειδικό πίνακα που τηρείται στη Γενική 
Γραμματεία Αθλητισμού. Μεταξύ αθλητών που κατέχουν 
την ίδια σειρά προτεραιότητας, προηγείται ο μεγαλύτε¬ 
ρος σε ηλικία, βάσει της ημερομηνίας γέννησης. 

9. Μετά την κατάρτιση του τελικού πίνακα τοποθέτη¬ 
σης, το Υπουργείο Διοικητικής Ανασυγκρότησης, δια¬ 
θέτει με απόφασή του, τους διακριθέντες αθλητές στις 
θέσεις που έχουν τοποθετηθεί.» 

2. Το α'εδάφιοτηςπαρ. 1 του άρθρου 3 αντικαθίσταται 
ως εξής: 

«1. Ο διορισμός των διακριθέντων αθλητών ολοκλη¬ 
ρώνεται κατόπιν έκδοσης της σχετικής απόφασης κατα¬ 
νομής του άρθρου 11 του ν. 3833/2010, όπως ισχύει.» 

3. Κατά τα λοιπά, η υπ'αριθμ. ΔΙΠΑΑΔ/ Φ.ΕΠ.12/100/ 
οικ.18686/08-07-2016 υπουργική απόφαση ισχύει ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2017 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 2241.10/53533 /2017 (3) 

Τροποποίηση της αριθ. 3514.1 /01 /2014/24-02-2014 
υπουργικής απόφασης «Καθορισμός προϋποθέ¬ 
σεων εκ νέου απογραφής διαγραφέντων ναυτι¬ 
κών» (Β'562/6-3-2014). 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. τις παρ. 1, 2, 4 και 5 του άρθρου 63 του Κώδικα 
Δημοσίου Ναυτικού Δικαίου (ΚΔΝΔ), που κυρώθηκε με 
το ν.δ. 187/1973 (Α' 261), όπως συμπληρώθηκε με το 
άρθρο 35 του ν. 1085/1980 (Α'255) και τροποποιήθηκε 
με την παρ. 2 του άρθρου 7 του ν. 2575/1998 (Α'23). 

β. του άρθρου 8 παρ. 2 του ν. 2987/2002 «Τροποποίη¬ 
ση των διατάξεων του ν. 959/1979 «Περί Ναυτικής Εται¬ 
ρείας» (ΦΕΚ 192 Α') και ρύθμιση άλλων θεμάτων αρμο¬ 
διότητας του Υπουργείου Εμπορικής Ναυτιλίας» (Α' 27). 

γ. του ν. 4316/1963: «Περί κυρώσεως της Διεθνούς Συμ- 
βάσεως "περί εγγράφων ταυτότητοςτων ναυτικών"» (Α' 87). 

δ. των άρθρων 21, 22 και 47 του π.δ. 103/2014 «Ορ¬ 
γανισμός Υπουργείου Ναυτιλίας και Αιγαίου» (Α' 170). 

ε.Τα άρθρα 1 και 5 του ν. 4150/2013 «Ανασυγκρότηση 
του Υπουργείου Ναυτιλίας και Αιγαίου και άλλες διατά¬ 
ξεις» (Α' 102). 

στ. του άρθρου 2 του π.δ. 70/2015 «....Ανασύσταση 
του Υπουργείου Ναυτιλίας και Αιγαίου και μετονομα- 
σία του σε Υπουργείο Ναυτιλίας και Νησιωτικής Πολι¬ 
τικής.»(ΑΊ14). 

ζ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

η. του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α'98). 

2. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού προϋπολο¬ 
γισμού, αποφασίζουμε: 

Η περίπτωση (α) της παραγράφου 4 της αριθ. 
3514.1 /01 /2014/24-02-2014 υπουργικής απόφασης «Κα¬ 
θορισμός προϋποθέσεων εκ νέου απογραφής διαγραφέ- 
ντων ναυτικών» (Β' 562) αντικαθίσταται ως ακολούθως: 

«στους καθηγητές - εκπαιδευτικό προσωπικό των Δη¬ 
μοσίων Σχολών Εμπορικού Ναυτικού και». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουλίου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 








30096 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2873/21.08.2017 


Αριθμ. 439 _ (4) 

Τροποποίηση της υπ' αριθμ. 14708/17-8-2007 
(1616 Β') απόφασης Υπουργού Ανάπτυξης «όροι, 
προϋποθέσεις και διαδικασία υλοποίησης υπο¬ 
χρεωτικής εκπαίδευσης και κατάρτισης προ¬ 
σωπικού των επιχειρήσεων τροφίμων και των 
Ελεγκτικών Αρχών και Φορέων του Επίσημου 
Ελέγχου Τροφίμων». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τον Κανονισμό (ΕΚ) 852/2004του Ευρωπαϊκού Κοι¬ 
νοβουλίου και του Συμβουλίου της 29ης Απριλίου 2004 
για την υγιεινή των τροφίμων (ΕΕ 1139 της 30-4-2004, 
σ.1). 

2. Το ν. 2741/1999 (ΦΕΚ 199/Α/1999) «Ενιαίος Φο¬ 
ρέας Ελέγχου Τροφίμων και άλλες ρυθμίσεις θεμάτων 
αρμοδιότητος του Υπουργείου Ανάπτυξης και άλλες 
διατάξεις», όπως τροποποιήθηκε και ισχύει. 

3. Το π.δ. 223/2000 «Οργανισμός του Ενιαίου Φορέα 
Ελέγχου Τροφίμων» (ΦΕΚ 192/Α/2000). 

4. Το π.δ. 85/2012 (ΦΕΚ 141/τ.Α'/2012), Ίδρυση και 
μετονομασία Υπουργείων, μεταφορά και κατάργηση 
υπηρεσιών. 

5. Το π.δ. 70/2015 (ΦΕΚ114/Β/22.09.2015) με θέμα την 
Ανασύσταση και Μετονομασία Υπουργείων. 

6. Την υπ'αρίθμ. 12932/2006 (ΦΕΚ1037/Β/01.08.2006) 
απόφαση «Έγκριση του Κανονισμού Λειτουργίας του 
ΕΦΕΤ». 

7. Την υπ'αρίθμ. 16270 απόφαση του Υφυπουργού 
Ανάπτυξης με θέμα «Εσωτερικός Κανονισμός Λειτουρ¬ 
γίας του ΔΣ του ΕΦΕΤ (ΦΕΚ 1723/Β722.11.2004). 

8. Την υπ'αρίθμ. Υ200/2016 (ΦΕΚ 3755/Β/21.11.2016) 
απόφαση του Πρωθυπουργού με θέμα «Ανάθεση αρμο¬ 
διοτήτων στον Αναπληρωτή Υπουργό Αγροτικής Ανά¬ 
πτυξης και Τ ροφίμων». 

9. Την υπ'αρίθμ. 14708/2007 (ΦΕΚ 1616/Β717-8-2007) 
απόφαση του Υπουργού Ανάπτυξης σχετικά με τους 
όρους, τις προϋποθέσεις και τη διαδικασία υλοποίησης 
υποχρεωτικής εκπαίδευσης και κατάρτισης προσωπικού 
των επιχειρήσεων τροφίμων. 

10. Την υπ' αρ. 4363/58710/27-05-2015 απόφαση 

του Υπουργού Αγροτικής Ανάπτυξης και Τροφίμων με 
θέμα «Ορισμός μελών Διοικητικού Συμβουλίου του 
Ενιαίου Φορέα Ελέγχου Τροφίμων Ν.Π.Δ.Δ.» (ΦΕΚ 394/ 
τ.ΥΟΔΔ/03-06-2015), όπως τροποποιήθηκε και ισχύει 
με τις 6851/84363/29-07-2015 (ΦΕΚ 567/τ.ΥΟΔΔ/ 
05-08-2015), 640/7837/26-01-2016 (ΦΕΚ 54/τ.ΥΟΔΔ/ 
02-02-2016), 8528/10498/22-09-2016 (ΦΕΚ 515/ 

τ.ΥΟΔΔ/29-09-2016) και 9349/11429/14-10-2016 (ΦΕΚ 
566/21-10-2016) αποφάσεις. 

11 .Την υπ'αριθ. 150/Π/23.07.2015 απόφαση του Προ¬ 
έδρου του Δ.Σ. περί μεταβίβασης αρμοδιοτήτων Γενικού 
Διευθυντή στον Αντιπρόεδρο του ΕΦΕΤ. 

12.Την υπ'αριθ. 190/13.06.2017 απόφαση του Δ.Σ. 
του Ε.Φ.Ε.Τ. περί λήψης απόφασης για την τροποποίη¬ 
ση διατάξεων της υπ. αριθμ. 14708/2007 (ΦΕΚ 1616/Β7 


17-8-2007) απόφασης του Υπουργού Ανάπτυξης σχετικά 
με τους όρους, τις προϋποθέσεις και τη διαδικασία υλο¬ 
ποίησης υποχρεωτικής εκπαίδευσης του προσωπικού 
των επιχειρήσεων τροφίμων. 

13. Την επιτακτική ανάγκη τροποποίησης των διατά¬ 
ξεων του άρθρου 2 (παρ. 4) της υπουργικής απόφασης 
14708/2007 για την εύρυθμη λειτουργία της Υπηρεσίας, 
αποφασίζει: 

Την τροποποίηση της υπ. αριθμ. 14708/10-8-2007 
απόφασης του Υπουργού Ανάπτυξης (ΦΕΚ 1616/Β7 
17-8-2007) ως ακολούθως: 

Η παρ. 4 του άρθρου 2 αντικαθίσταται ως εξής: «Από 
την παραπάνω εκπαίδευση ή κατάρτιση του προσω¬ 
πικού των επιχειρήσεων τροφίμων εξαιρείται μόνο το 
προσωπικό, το οποίο διαθέτει τίτλο σπουδών (απολυτή¬ 
ριος τίτλος, πτυχίο ή δίπλωμα) επιπέδου δευτεροβάθμιας 
επαγγελματικής εκπαίδευσης, μεταδευτεροβάθμιας και 
τριτοβάθμιας εκπαίδευσης, από τον οποίο να προκύπτει 
σαφώς ότι ο εργαζόμενος είναι επαρκώς καταρτισμένος 
σε θέματα υγιεινής και ασφάλειας ή άλλου καταλλήλου 
κατά περίπτωση τομέα των τροφίμων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 


Αριθμ. 45370 _ (5) 

Δασική Αστυνομική ρυθμιστική διάταξη δευτε- 
ρευουσών καρπώσεων (Δ.Α.Δ.) στην περιοχή αρ¬ 
μοδιότητας Διεύθυνσης Δασών Δωδεκανήσου. 

Η ΔΙΕΥΘΥΝΤΡΙΑ ΔΑΣΩΝ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του β.δ. 657/1963 (ΦΕΚ Α' 191). 

2. Τις διατάξεις του άρθρου 22 του Διατάγματος της 
19.11.1928 «Περί διαχειρίσεως δασών κ.τ.λ.» (ΦΕΚ Α' 
252). 

3. Τις διατάξεις του άρθρου 14του Κ.Δ.της 15.9.1941 
«Περί μεταφοράς δασικών προϊόντων» (ΦΕΚ Α' 323). 

4. Τις διατάξεις των άρθρων 62, 63, 65, 66, 85, 258 
παρ. 6,268 παρ. 4,271,273, και 287 παρ. 11 ε και 22 του 
ν.δ. 86/1969 «Περί δασικού κώδικα» (ΦΕΚ Α' 7). 

5. Τις διατάξεις των άρθρων 2 παρ. 1 και 19 παρ. 1 του 
ν.998/1979 «Περί προστασίας των δασών και δασικών εν 
γένει εκτάσεων της χώρας», όπως αυτό τροποποιήθηκε 
και ισχύει (ΦΕΚ Α' 289). 

6. Τις διατάξεις του π.δ. 67/1981, όπως αυτό διαμορ¬ 
φώθηκε μετά τη διόρθωση του (ΦΕΚ 43/Α/1981) και 
τροποποιήθηκε με το π.δ. 256/1987 (ΦΕΚ 114 Α') «Περί 
προστασίας της αυτοφυούς χλωρίδας και άγριας πανίδας 
και καθορισμού διαδικασίας συντονισμού και ελέγχου 
της έρευνας επί αυτών» (ΦΕΚ Α' 23). 

7. Τις διατάξεις του άρθρου 20 παρ. 1 και 28 του ν.1650/ 
1986 «Για την προστασία του περιβάλλοντος» (ΦΕΚ Α' 160). 

8. Τις διατάξεις των άρθρων 36 παρ. 1 περ. ε και 38 
παρ. 2,4,9 και 11 τουν. 1845/1989 (ΦΕΚΑΊ02). 

9. Τις διατάξεις των άρθρων 9 παρ. 6, 10 παρ. 2ε, 11 
παρ. 2 και 15 του ν. 3937/2011 «Διατήρηση της βιοποι- 
κιλότητας και άλλες διατάξεις» (ΦΕΚ Α' 60). 

10. Την αριθμ. 125188/246/22.01.2013 κοινή υπουρ¬ 
γική απόφαση «Εμπορία των ειδών της άγριας πανίδας 
και της αυτοφυούς χλωρίδας» (ΦΕΚ Β' 285). 

11. Τις αριθμ. πρωτ. 165110/288/27.01.2012 (ΑΔΑ: 
ΒΟΧΩ0-Ρ0Χ) «Δευτερεύουσες καρπώσεις» και αριθμ. 
πρωτ. 131571/1608/27-6-2013 «έκδοση αδειών συλλο¬ 
γής αρωματικών και φαρμακευτικών φυτών από δάση 
και δασικές εκτάσεις» εγκύκλιες διαταγές του Υ.Π.Ε.Κ.Α. 
και την αριθμ. πρωτ. οικ. 133581/3471/10.7.2013 (ΑΔΑ: 
ΒΛ410-Ν1Ρ) εγκύκλιο του Ειδικού Γραμματέα Δασών 
«Προστασία αρωματικών-μελισσοτροφικών φυτών και 
φαρμακευτικών βοτάνων της χώρας, και 

12. Τις διατάξειςτου ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ Α' 87). 

13. Τις διατάξεις του π.δ. 143/2010 «Οργανισμός Απο¬ 
κεντρωμένης Διοίκησης Αιγαίου» (ΦΕΚ Α' 236). 

14. Τις διατάξεις των άρθρων 28 και 28Α του ν. 4325/ 
2015 (ΦΕΚ Α'47) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας κ.λπ.», όπως το τελευταίο 
συμπληρώθηκε με το άρθρο 24 του ν. 4368/2016 (ΦΕΚ Α' 
21) «Μέτρα για την επιτάχυνση του κυβερνητικού έργου 
και άλλες διατάξεις». 

15. Την αριθ. 14192/15-05-2017 (ΦΕΚ 250/Υ.Ο.Δ.Δ./ 
26-5-2017) απόφαση του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Αποκεντρωμένης Διοίκησης Αιγαίου. 

16. Την αριθ. πρωτ. 34817/15-11-2017 (ΦΕΚ Β' 2131) 

απόφαση του Συντονιστή της Αποκεντρωμένης Διεύ¬ 
θυνσης Αιγαίου «Μεταβίβαση αρμοδιοτήτων και παροχή 
εξουσιοδότησης υπογραφής διοικητικών πράξεων και 
εγγράφων.» 

17. Την ανάγκη ελέγχου και προστασίας ορισμένων 
κατηγοριών δασικών προϊόντων καθώς και φαρμακευτι¬ 
κών - αρωματικών φυτών, δένδρων, θάμνων, φρυγάνων, 
ποών, φυτοχώματος μυκήτων (τσάι, μέντα, ορχιδέες, μα¬ 
νιτάρια κ.λπ.) της περιοχής μας, λόγω αυξημένης εμπο- 
ρευματοποίησης και κινδύνου ανεξέλεγκτης συλλογής 
και εξαφάνισής τους. 

18. Την από 25-7-2017 έγκριση του Συντονιστή της 
Αποκεντρωμένης Διοίκησης Αιγαίου, αποφασίζουμε: 

I. Απαγορεύουμε σε όλη την Περιφερειακή Ενότητα 
Δωδεκανήσου 

α) Την εκρίζωση, μεταφύτευση, κοπή, συλλογή, μετα¬ 
φορά, αγορά και πώληση παντός είδους αρωματικού, 
φαρμακευτικού, βαφικού, αρτυματικού, μελισσοκομικού, 
ανθοκομικού και διακοσμητικού φυτού, δενδρυλλίου, 
θάμνου, φρυγάνου ή πόας, από δημόσια ή ιδιωτικά 
δάση και δασικές εκτάσεις καθώς και από δημόσιες 
χορτολιβαδικές - βραχώδεις εκτάσεις, χωρίς την προ¬ 
ηγούμενη άδεια της Διεύθυνσης Δασών Δωδεκανήσου. 
Εξαιρούνται της απαγόρευσης τα είδη που αναφέρονται 
στην παρακάτω παρ. II της παρούσας, με τους όρους 
αυτής. 


β) Την εκρίζωση, μεταφύτευση, κοπή, συλλογή, μετα¬ 
φορά, αγορά και πώληση ανθέων, βολβών ή την απο¬ 
κοπή βλαστών, συνολικά και χωρίς εξαίρεση φυτών της 
οικογένειας των Ορχεοειδών (ΟιτΜςΐ3εθ3θ),τηςοικογέ- 
νειαςτων Κρινοειδών (ΙίΙώεθΒθ) και της οικογένειας των 
Παιωνιιδών (Ρ3θοπί3εθ3θ). 

II. Επιτρέπουμε ατελώς και άνευ αδείαςτης Διεύθυνσης 
Δασών Δωδεκανήσου. 

Αποκλειστικά και μόνο για κάλυψη ατομικών ανα¬ 
γκών, τη συλλογή κατά την εποχή της ανθοφορίας, 
με κοπή του στελέχους (απαγορευμένης αυστηρά της 
εκρίζωσης) ειδών των φυτών τα οποία δεν προστατεύ¬ 
ονται από Διεθνείς Συμβάσεις ή την Εθνική Νομοθεσία, 
όπως, Ρίγανη (ΟπςΒηυηπ 5ρ.), Φασκόμηλο ή Αλισφακιά 
(53ΐνί3.5ρ.), Θρούμπι (53ΐυΓθ]3 $ρ.), Θυμάρι (ΤΓιγιηυ5 $ρ.), 
Μέντα (ΜθπϊΓιβ 5ρ.), Ασφάκα ή Παπουλιά (ΡΓιΙοιηΨ 5ρ.), 
καθώς και των ειδών Κάππαρη (Θ3ρρ3Π5 5ρ.) και Κρίτα- 
μο (ΘΐΊΐΓιιηυΓη 5ρ.) κατά το κατάλληλο ανά είδος στάδιο 
συλλογής. Η επιτρεπόμενη ποσότητα συλλογής των πα¬ 
ραπάνω ειδών ανέρχεται μέχρι του ποσού του μισού (ϊά) 
κιλού κατ' άτομο ανά περίοδο συλλογής. 

III. Επιτρέπουμε σε περιοχές εκτός Δικτύου ΝΑΤϋΒΑ 
2000 κατόπιν αδείας της Διεύθυνσης Δασών Δωδ/σου 
για εμπορική χρήση και μόνο μετά από έγγραφη άδεια 
της Διεύθυνσης Δασών Δωδεκανήσου, τη συλλογή και 
μεταφορά των παραπάνω ειδών σε μεγαλύτερες ποσό¬ 
τητες, η οποία θα εκδίδεται κατόπιν αιτήσεως από τον 
ενδιαφερόμενο και στην οποία θα καθορίζονται επα¬ 
κριβώς η ποσότητα, η περιοχή και το χρονικό διάστημα 
συλλογής ανά είδος. Σημειώνεται ότι δεν ικανοποιούνται 
αιτήματα όταν οι περιοχές συλλογής εμπίπτουν σε ειδικό 
καθεστώς προστασίας βάσει συγκεκριμένων διατάξεων 
(περιοχές απόλυτης προστασίας, Νβϊογβ, κ.α.) οι οποίες 
απαγορεύουν τη συλλογή όλων ή κάποιων ειδών της 
αυτοφυούς χλωρίδας ή όπου υπάρχει κίνδυνος υπο- 
βάθμισης της βιοποικιλότητας και της λειτουργίας του 
οικοσυστήματος. 

IV. Επιτρέπουμε καθ' όλο το έτος, τη συλλογή μανιτα- 
ριών (μυκήτων), μέχρι του ποσού των δυο (2) κιλών κατ' 
άτομο και ανά ημέρα και μόνο με κοπή του υπέργειου 
τμήματος του μανιταριού. Απαγορεύεται η συλλογή με 
εκρίζωση, καθώς και η συλλογή ποσού μεγαλύτερου των 
δυο (2) κιλών χωρίς προηγούμενη άδεια της Διεύθυνσης 
Δασών Δωδεκανήσου. 

Τονίζεται ότι η εδωδιμότητα και η επιλογή των συλλε- 
γόμενων μανιταριών γίνεται με απόλυτη και αποκλειστι¬ 
κή ευθύνη του συλλέκτη. 

VI. Επιτρέπουμε την απόληψη και μεταφορά φυτοχώ¬ 
ματος (φυλλόχωμα), από δημόσια και ιδιωτικά δάση και 
δασικές εν γένει εκτάσεις, μόνο μετά από έγκριση της 
Διεύθυνσης Δασών Δωδεκανήσου. 

VII. Επιτρέπουμε καθ' όλο το έτος τη συλλογή άγριων 
εδώδιμων καρπών ή καρπών για φαρμακευτική χρήση, 
απαγορευμένης της κλάδευσης των θάμνων και δέν¬ 
δρων, μέχρι του ποσού των δύο (2) κιλών κατ' άτομο 
ανά έτος. Απαγορεύεται η συλλογή ποσοτήτων πέραν 
της καθοριζόμενης χωρίς την άδεια της Δ/νσης Δασών 
Δωδεκανήσου. 

VIII. Απαγορεύουμε τη συλλογή και κοπή βλαστών, 
ανθών και καρπών όλων των αρωματικών και φαρμακευ- 

τικών φυτών στη νήσο Κάλυμνο, για λόγους προστασίας 
των φυσικών οικοσυστημάτων τους, που κινδυνεύουν 
από την υπερανάληψη, την υπερβόσκηση και την ξηρα¬ 
σία, για διάστημα δύο ετών μέχρι 31-12-2019. 

Γενικοί όροι: 

Η παρούσα ΔΑΔ ρυθμίζει τις δευτερεύουσες καρπώ- 
σεις σε δάση που: 

α. δεν υπάρχουν εγκεκριμένες διαχειριστικές μελέτες 
ή πίνακες υλοτομίας, 

β. υπάρχουν εγκεκριμένες διαχειριστικές μελέτες ή 
πίνακες υλοτομίας χωρίς πρόβλεψη δευτερευουσών 
καρπώσεων, 

γ. αιτείται η συλλογή ειδών της αυτοφυούς χλωρίδας 
που δεν περιλαμβάνονται στις δευτερεύουσες καρπεύ¬ 
σεις της διαχειριστικής μελέτης ή του πίνακας υλοτομίας, 

δ. Δεν είναι δυνατόν να ικανοποιηθούν αιτήματα για 
συλλογή ειδών τα οποία: 

α. περιλαμβάνονται στον πίνακα Α του π.δ. 67/1980 
(ΦΕΚ Α' 23) και είναι απόλυτης προστασίας. 

β. δεν περιλαμβάνονται στον πίνακα διατίμησης δα¬ 
σικών προϊόντων και συνεπώς δεν υπάρχει καθορισμένο 
μίσθωμα 

ε. Δεν ικανοποιούνται αιτήματα όταν οι περιοχές 
συλλογής εμπίπτουν σε ειδικό καθεστώς προστασίας 
βάσει συγκεκριμένων διατάξεων (περιοχές απόλυτης 
προστασίας, Νθΐυι-θ, καταφύγια άγριας ζωής κ.α.) οι 
οποίες απαγορεύουν τη συλλογή όλων ή κάποιων ει¬ 
δών της αυτοφυούς χλωρίδας ή όπου υπάρχει κίνδυνος 
υποβάθμισης της βιοποικιλότητας και προστασίας του 
οικοσυστήματος. 

στ. Η παρούσα Δ.Α.Δ. ισχύει για τις εκτάσεις της περιο¬ 
χής αρμοδιότητας της Διεύθυνσης Δασών Δωδεκανήσου 
για τα είδη και τις περιοχές συλλογής που δεν εμπίπτουν 
στους περιορισμούς που τίθενται στην παρ. 2 και 3 των 
γενικών όρων. 

ζ. Η χρονική διάρκεια ισχύος των εγκρίσεων της Υπη¬ 
ρεσίας μας θα καθορίζεται κατά περίπτωση. 

η. Η συλλογή και μεταφορά θα διενεργείται κατά την 
εποχή της ανθοφορίας ή της ωρίμανσης των καρπών 
κατά περίπτωση, από την ανατολή έως τη δύση του 
ηλίου, απαγορευομένης κατά τις νυχτερινές ώρες και 
κατά τις Κυριακές και τις ημέρες αργιών. 

Σημειώνεται ότι, όπου στην παρούσα αναφέρεται η 
έκφραση «άδεια της Διεύθυνσης Δασών Δωδεκανήσου», 
αυτή εκδίδεται μετά από αίτηση του ενδιαφερομένου και 
όπου απαιτείται καταβάλλεται το αντίστοιχο μίσθωμα 
του ισχύοντος πίνακα διατίμησης δασικών προϊόντων. 
Στις περιπτώσεις που απαιτείται άδεια, προτεραιότητα 
έχουν οι μόνιμοι κάτοικοι της περιοχής συλλογής και του 
νομού Δωδεκανήσου. 

Τα δασικά προϊόντα της παρούσας, των οποίων η συλ¬ 
λογή επιτρέπεται χωρίς προηγούμενη άδεια της δασικής 
αρχής, προορίζονται μόνο για τη κάλυψη ατομικών ανα¬ 
γκών, απαγορευμένης της χρήσης τους για εμπορικούς 
σκοπούς. 

Οι ανθοφόροι βλαστοί των αρωματικών και φαρμα¬ 
κευτικών φυτών θα συλλέγονται έτσι ώστε να παρα¬ 
μένουν 8-10 εκ. από το έδαφος, με χρήση ψαλίδας ή 
ψαλιδιού. Οι καρποί και τα σπέρματα συλλέγονται όταν 
έχουν ωριμάσει και τα άνθη όταν η ανάπτυξη τους είναι 


πλήρης.Τα φύλλα και οι πόες συλλέγονται κατά την πε¬ 
ρίοδο ανθοφορίας. 

Οι παραβάτες της παρούσας και εκείνοι κατ' εντολή 
των οποίων ενεργούν, διώκονται και τιμωρούνται σύμ¬ 
φωνα με τις διατάξεις της Δασικής Νομοθεσίας, άρθρο 
268 παρ. 4 και άρθρο 287 παρ. 22 του ν.δ. 86/1969, όπως 
ισχύουν, καθώς και με το άρθρο 28 του ν. 1650/1986, 
όπως τροποποιήθηκε και ισχύει με το ν. 4042/2012. 

Τα παρανόμως συλλεχθέντα προϊόντα σε οποιαδή¬ 
ποτε φάση της συλλογής τους, μεταφοράς, πώλησης ή 
τυποποίησης κατάσχονται σύμφωνα με το άρθρο 271 
του ν.δ. 86/1969, όπως τροποποιήθηκε και ισχύει με το 
ν. 4138/2013. Ομοίως κατάσχονται τα κάθε είδους εργα¬ 
λεία και μεταφορικά μέσα που χρησιμοποιούνται από 
τους παραβάτες. 

Η ισχύς της παρούσας αρχίζει από τη δημοσίευσή της 
και ισχύει μέχρι της ανακλήσεώς ή τροποποιήσεώς της 
και καταργεί κάθε προηγούμενη που ρυθμίζει τα ίδια 
θέματα, η δε τήρησή της ανατίθεται στα όργανα της 
Διεύθυνσης Δασών Δωδεκανήσου και τους ιδιωτικούς 
θύλακες Θήρας των Κυνηγετικών Συλλόγων της περιοχής 
αρμοδιότητάς μας, στην Ελληνική Αστυνομία και σε κάθε 
φιλόνομο πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 28 Ιουλίου 2017 
Η Διευθύντρια Δασών 
ΑΙΚΑΤΕΡΙΝΗ ΜΠΑΛΑΤΣΟΥΚΑ 


Αριθμ. 4473/119578 (6) 

Τροποποίηση του Οργανισμού Εσωτερικής Υπη¬ 
ρεσίας Δήμου Σκύρου Ν. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις: 

α) του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης» (Α'87) και ιδίως των άρθρων 1 [παρ. 1, 2 
(περ. 12, Β)], 6,63 και 280. 

β) του ν. 3584/2007 «Κώδικας Κατάστασης Δημοτικών 
και Κοινοτικών Υπαλλήλων» (Α' 143) και ιδίως του άρ¬ 
θρου 10. 

γ) του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α' 131) και ιδί¬ 
ως της παραγράφου 2, περίπτωση θ του άρθρου 5 και 
της παραγράφου 2, περίπτωση β του άρθρου 7, όπως 
ισχύουν. 

δ) του ν. 4479/2017 «Τροποποιήσεις του ν. 2725/1999 
(Α' 121) και άλλες διατάξεις» (Α'94) και ιδίωςτου άρθρου 
24, καθώς και της Εγκυκλίου 19 του Υπουργείου Εσωτε¬ 
ρικών (ΑΔΑ: 60ΜΒ465ΧΘ7-ΑΤΖ). 

ε) του ν. 4325/2015 «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ- 







Τεύχος Β' 2873/21.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


30099 


βέρνηση. Αποκατάσταση αδικιών και άλλες διατάξεις» 
(Α'47) και ιδίως τα άρθρα 28 και 28Α. 

στ) του ν. 4368/2016 «Μέτρα για την επιτάχυνση του 
κυβερνητικού έργου και άλλες διατάξεις» (Α'21) και ιδίως 
του άρθρου 24. 

ζ) του π.δ/τος 138/2010 «Οργανισμός της Αποκεντρω¬ 
μένης Διοίκησης Θεσσαλίας - Στερεάς Ελλάδας» (Α' 231) 
και ιδίως της παραγράφου 4, περίπτωση γγ του άρθρου 8. 

η) της αριθμ. οικ. 6983/85785/01.06.2017 απόφασης 
του Συντονιστή Αποκεντρωμένης Διοίκησης Θεσσαλίας 
- Στερεάς Ελλάδας «Παροχή εξουσιοδότησης υπογρα¬ 
φής πράξεων και εγγράφων «Με εντολή Συντονιστή» 
του Συντονιστή Αποκεντρωμένης Διοίκησης Θεσσαλί¬ 
ας - Στερεάς Ελλάδας (Α.Δ.Θ.Σ.Ε.) στον Προϊστάμενο ή 
στην Προϊσταμένη της Γενικής Διευθύνσεως Εσωτερικής 
Λειτουργίας και στους Προϊσταμένους ή στις Προϊστα- 
μένες Διευθύνσεων καιΤμημάτων της ανωτέρω Γενικής 
Διευθύνσεως» (Β' 2002) και κυρίως της παραγράφου Γ, 
περίπτωση 4, του άρθρου 8. 

2. Τον Οργανισμό Εσωτερικής Υπηρεσίας του Δήμου 
Σκύρου (ΦΕΚ1723/Β718.05.2012). 

3. Την 1/13.07.2017 απόφαση της Εκτελεστικής Επιτρο¬ 
πής, την 90/1/13.07.2017 απόφαση του Δημοτικού Συμ¬ 
βουλίου Δήμου Σκύρου (ορθή επανάληψη) και την από 
20.07.2017 γνωμοδότηση του Υπηρεσιακού Συμβουλίου 
Υπαλλήλων Ο.Τ.Α. Ν. Εύβοιας (πρακτικό 13/2017). 

4. Τα λοιπά στοιχεία του φακέλου, αποφασίζουμε: 

Εγκρίνουμε την τροποποίηση του άρθρου 16 του ισχύ- 

οντος Οργανισμού Εσωτερικής Υπηρεσίας του Δήμου 
Σκύρου και συμπληρώνονται δύο (02) θέσεις του κλάδου 
ΥΕ ειδικότητας ΥΕ 16 εργατών καθαριότητας. 

Με την παρούσα τροποποίηση το σύνολο των προβλε- 
πόμενων οργανικών θέσεων του κλάδου ΥΕ ειδικότητας 
ΥΕ 16 εργατών καθαριότητας διαμορφώνεται στις εννέα 
(09) θέσεις και το σύνολο των οργανικών θέσεων του 
κλάδου ΥΕ διαμορφώνεται ως ακολούθως: 


ΚΛΑΔΟΣ ΥΕ 

ΑΡΙΘΜΟΣ 

ΘΕΣΕΩΝ 

ΥΕ ΚΛΗΤΗΡΩΝ - 
ΓΕΝΙΚΩΝ ΚΑΘΗΚΟΝΤΩΝ 

1 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
ΥΔΡΑΥΛΙΚΩΝ 

4 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 

9 

ΥΕ ΕΡΓΑΤΩΝ ΠΡΑΣΙΝΟΥ 

1 

ΥΕ ΕΡΓΑΤΩΝ ΝΕΚΡΟΤΑΦΕΙΟΥ 

2 

ΥΕ ΕΡΓΑΤΩΝ ΤΕΧΝΙΚΩΝ ΥΠΗΡΕΣΙΩΝ 
ΟΔΟΠΟΙΙΑΣ 

3 

ΥΕ ΕΡΓΑΤΩΝ ΤΕΧΝΙΚΩΝ ΥΠΗΡΕΣΙΑΚΩΝ 
ΟΙΚΟΔΟΜΙΚΩΝ ΕΡΓΩΝ 

3 

ΥΕ ΕΡΓΑΤΩΝ ΔΗΜΟΤΙΚΩΝ ΣΦΑΓΕΙΩΝ 

2 

ΥΕ ΕΡΓΑΤΩΝ - ΦΥΛΑΚΕΣ 

1 

Σύνολο θέσεων ΥΕ 

26 


Από την απόφαση αυτή προκαλείται δαπάνη ύψους 
16.000.00 € για το τρέχον έτος 2017 που θα καλυφθεί 
από τους Κ.Α. 20-6041.001 και 20-6054.001 του προϋ¬ 
πολογισμού έτους 2017. 

Για τα επόμενα έτη προκαλείται ετήσια δαπάνη ύψους 
32.000,00 € η οποία θα προβλέπεται στους αντίστοιχους 
προϋπολογισμούς. 

Η απόφαση να δημοσιευθεί στην Εφημερίδα της Κυ- 
βερνήσεως. 

Λαμία, 28 Ιουλίου 2017 

Με εντολή Συντονιστή Αποκεντρωμένης Διοίκησης 

Ο ΠροϊστάμενοςΤμήματος κ.α.α. 

Η Αρμόδια Υπάλληλος 

ΕΥΑΓΓΕΛΙΑ ΛΕΣΙΤΣΑ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























